CELEX: 32020R1720
Language: hr
Date: 2020-11-17 00:00:00
Title: Uredba Komisije (EU) 2020/1720 оd 17. studenoga 2020. o izmjeni Uredbe (EU) br. 142/2011 u pogledu uvoza hrane za kućne ljubimce iz Gruzije (Tekst značajan za EGP)

18.11.2020   
               
               
                  HR
               
               
                  Službeni list Europske unije
               
               
                  L 386/6
               
            
         UREDBA KOMISIJE (EU) 2020/1720
         оd 17. studenoga 2020.
         o izmjeni Uredbe (EU) br. 142/2011 u pogledu uvoza hrane za kućne ljubimce iz Gruzije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (1), a posebno njezin članak 41. stavak 3. prvi i treći podstavak i članak 42. stavak 2.,
         budući da:
         
                     (1)
                  
                  
                     Uredbom Komisije (EU) br. 142/2011 (2) utvrđena su pravila za provedbu Uredbe (EZ) br. 1069/2009, uključujući zahtjeve javnog zdravlja i zdravlja životinja za uvoz hrane za kućne ljubimce. Zahtjevi za uvoz u Uniju i provoz kroz Uniju hrane za kućne ljubimce, uključujući žvakalice za pse, utvrđeni su u Prilogu XIV. toj uredbi, uključujući popis trećih zemalja.
                  
               
                     (2)
                  
                  
                     Gruzija je 19. ožujka 2019. zatražila da bude uvrštena na popis u Prilogu XIV. Uredbi (EU) br. 142/2011 za uvoz u Uniju prerađene hrane za kućne ljubimce, osim konzervirane hrane za kućne ljubimce.
                  
               
                     (3)
                  
                  
                     Komisija je provela kontrole na licu mjesta, uključujući detaljnu analizu veterinarskog zakonodavstva te treće zemlje podnositeljice zahtjeva i sposobnosti njezinih nadležnih tijela za provedbu tog zakonodavstva i provedbu službenih kontrola, a za potrebe uvrštavanja te treće zemlje podnositeljice zahtjeva na popis u Prilogu XIV. Uredbi (EU) br. 142/2011 za uvoz u Uniju prerađene hrane za kućne ljubimce, osim konzervirane hrane za kućne ljubimce. Nadležna tijela Gruzije Komisiji su dostavila jamstva da Gruzija može ispuniti relevantne zdravstvene uvjete i dostatna jamstva u pogledu kontrola koje Gruzija provodi nad proizvodnjom prerađene hrane za kućne ljubimce, osim konzervirane hrane za kućne ljubimce. Stoga je opravdano dodati Gruziju na popis trećih zemalja iz kojih je dopušten uvoz u Uniju i provoz kroz Uniju prerađene hrane za kućne ljubimce, osim konzervirane hrane za kućne ljubimce.
                  
               
                     (4)
                  
                  
                     Uredbu (EU) br. 142/2011 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog XIV. Uredbi (EU) br. 142/2011 mijenja se u skladu s tekstom utvrđenim u Prilogu ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 300, 14.11.2009., str. 1.
         
         
            (2)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).
      
      
         
            PRILOG
            U tablici 2. iz odjeljka 1. poglavlja II. Priloga XIV. Uredbi (EU) br. 142/2011, redak 12. zamjenjuje se sljedećim:
            
               
                           „12.
                        
                        
                           Hrana za kućne ljubimce, uključujući žvakalice za pse
                        
                        
                           
                                       (a)
                                    
                                    
                                       U slučaju prerađene hrane za kućne ljubimce i žvakalica za pse: materijali iz članka 35. točke podtočaka i. i ii.
                                    
                                 
                                       (b)
                                    
                                    
                                       U slučaju sirove hrane za kućne ljubimce: materijali iz članka 35. točke (a) podtočke iii.
                                    
                                 
                        
                           Hrana za kućne ljubimce i žvakalice za pse moraju biti proizvedeni u skladu s poglavljem II. Priloga XIII.
                        
                        
                           
                                       (a)
                                    
                                    
                                       U slučaju sirove hrane za kućne ljubimce:
                                       treće zemlje s popisa iz dijela 1. Priloga II. Uredbi (EU) br. 206/2010 ili Priloga I. Uredbi (EZ) br. 798/2008, iz kojih države članice dopuštaju uvoz svježega mesa istih životinjskih vrsta i u kojima je dopušteno samo meso s kostima.
                                       U slučaju materijala od riba, treće zemlje s popisa iz Priloga II. Odluci 2006/766/EZ.
                                    
                                 
                                       (b)
                                    
                                    
                                       U slučaju žvakalica za pse i hrane za kućne ljubimce, osim sirove hrane za kućne ljubimce:
                                       
                                                    
                                                
                                                
                                                   treće zemlje s popisa iz dijela 1. Priloga II. Uredbi (EU) br. 206/2010 i sljedeće zemlje:
                                                   
                                                                
                                                            
                                                            
                                                               (JP) Japan
                                                            
                                                         
                                                                
                                                            
                                                            
                                                               (EC) Ekvador
                                                            
                                                         
                                                                
                                                            
                                                            
                                                               (LK) Šri Lanka
                                                            
                                                         
                                                                
                                                            
                                                            
                                                               (TW) Tajvan
                                                            
                                                         
                                                                
                                                            
                                                            
                                                               (SA) Saudijska Arabija (samo prerađena hrana za kućne ljubimce dobivena od peradi)
                                                            
                                                         
                                                                
                                                            
                                                            
                                                               (GE) Gruzija (samo prerađena hrana za kućne ljubimce, osim konzervirane hrane za kućne ljubimce)
                                                            
                                                         
                                             
                                                    
                                                
                                                
                                                   U slučaju prerađene hrane za kućne ljubimce dobivene od materijala od riba, treće zemlje s popisa iz Priloga II. Odluci 2006/766/EZ.
                                                
                                             
                                 
                        
                           
                                       (a)
                                    
                                    
                                       U slučaju konzervirane hrane za kućne ljubimce: Prilog XV. poglavlje 3.(A).
                                    
                                 
                                       (b)
                                    
                                    
                                       U slučaju prerađene hrane za kućne ljubimce, osim konzervirane hrane za kućne ljubimce: Prilog XV. poglavlje 3.(B).
                                    
                                 
                                       (c)
                                    
                                    
                                       U slučaju žvakalica za pse: Prilog XV. poglavlje 3.(C).
                                    
                                 
                                       (d)
                                    
                                    
                                       U slučaju sirove hrane za kućne ljubimce: Prilog XV. poglavlje 3.(D).”